Diari Oficial de la Generalitat Valenciana


Sumari del DOGV 770, del 24-02-1988 (1988/810630)

ORDRE d'11 de febrer de 1988, de la Conselleria de Treball i Seguretat Social, per la qual s'obri nou termini de vigència de l'Ordre de 10 de desembre de 1987, d'aquesta mateixa Conselleria, per la qual es convocaven subvencions destinades a Centres de Serveis Socials dependents d'Entitats publiques o privades, sense intenció lucrativa, en la Comunitat Valenciana, que haguessen patit danys per les inundacions de novembre de 1987.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/02/11/(2)/dof/vci/html**

### Dades del document

Número de DOGV
:   770

Data del DOGV
:   24-02-1988

Secció del DOGV
:   DISPOSICIONS GENERALS

Número del document
:   1988/810630


Data del document
:   11-02-1988

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre d'11 de febrer de 1988, de la Conselleria de Treball i Seguretat Social, per la qual s'obri nou termini de vigència de l'Ordre de 10 de desembre de 1987, d'aquesta mateixa Conselleria, per la qual es convocaven subvencions destinades a Centres de Serveis Socials dependents d'entitats públiques o privades, sense intenció lucrativa, a la Comunitat Valenciana, que haguessen patit danys per les inundacions de novembre de 1987.  
L'Ordre de 10 de novembre de 1987, de la Conselleria de Treball i Seguretat Social, convocà la concessió d'ajudes a fi de pal·liar en allò possible, els danys haguts en béns mobles o immobles, pels Centres de Serveis Socials dependents d'Ajuntaments, Mancomunitats o Entitats privades, sense intenció lucrativa, subvencionades en aquest o en anteriors exercicis, per la Direcció General de Serveis Socials, danys produïts com a conseqüència de les inundacions de novembre de 1987 en determinades Comarques i localitats de la Comunitat Valenciana.  
Esgotat el termini per a acollir-se als beneficis de l'esmentada Ordre, així com consumits els recursos econòmics destinats a aquesta finalitat, la Llei de la Generalitat Valenciana 9/1987, de 30 de desembre, disposa la creació d'un pressupost extraordinari per tal d'atendre, entre altres coses, subvencions destinades a Centres com els afectats per l'Ordre citada, i com que es disposa de nous fons per a tal finalitat, es fa patent la conveniència d'obrir un nou termini de vigència de l'Ordre de 10 de desembre de 1987, de la Conselleria de Treball i Seguretat Social.  
En atenció d'aquests motius, i d'acord amb el que disposa l'article 33-e), de la Llei 5/1983, de 30 de desembre, de Govern Valencià, i Art. 7, apartat 4, del Decret 192/1985, de 9 de desembre, que confereix a aquesta Conselleria la potestat reglamentària en les matèries pròpies de la seua competència,  
ORDENE:  
Article primer  
S'obri un nou termini per a la presentació de sol·licituds per a les subvencions previstes en l'Ordre de 10 de novembre de 1987, de la Conselleria de Treball i Seguretat Social.  
Article segon  
El termini de presentació serà de quinze dies hàbils comptats a partir de l'endemà al de la publicació d'aquesta Ordre al Diari Oficial de la Generalitat Valenciana.  
DISPOSICIO ADDICIONAL  
Seran vàlides les sol·licituds que s'haguessen presentat en temps i forma a l'empara del que disposa l'Ordre de 10 de desembre de 1987, de la Conselleria de Treball i Seguretat Social, sempre que no hi haja variació en la destinació de la subvenció.  
DISPOSICIO FINAL  
Aquesta Ordre vigirà l'endemà de la publicació al Diari Oficial de la Generalitat Valenciana.  
València, a 11 de febrer de 1988.  
El Conseller de Treball i Seguretat Social,   
MIQUEL DOMENECH 1 PASTOR


Còpia Permalink ELI